i 7 6 C. PLINII HIST. NAT. LIB. XIX. 



intelligi posse. Putrescendi enim ratio communis est iis 

 cum ligno. Lartio Licinio praetorio viro jura reddenti in 

 Hispania Carthagine, paucis his annis scimus accidisse, 

 mordenti tuber, ut deprehensus intus denarius primos 

 dents inflecteret : quo manifestum erit, terrae naturam 

 in se globari. Quod certum est , ex iis erunt quae na- 

 scantur, et seri non possint. 



Misy, iton, gefanion. 



XII. 3. Simile est et quod in Cyrenaica provincia vo- 

 cant misy, praecipuum suavitate odoris ac saporis , sed 

 carnosius : et quod in Thracia iton, et quod in Grcia 

 geranion. 



De tuberibus. 



- 



XIII. De tuberibus haec traduntur peculiariter : quum 

 fuerint imbres autumnales , ac tonitrua crebra , tune 

 nasci, et maxime e tonitribus: nec ultra annum durare: 

 tenerrima autem verno esse. Quibusdam locis accepta 

 riguis feruntur : sicut Mitylenis negant nasci*, nisi exun- 

 datione fluminum invecto semine ab Tiaris. Est autem 

 is locus , in quo plurima nascuntur. Asiae nobilissima 

 circa Lampsacum , et Alopeconnesum : Graeciae vero , 

 circa Elin. 



